ایزمیر بؤلگه‌سی‌نین دوشمن ایشغالین‌دان آزاد اولونماسی‌نین 97-جی ایلدؤنومو قئید اولونور.
9 سپتامبر 1922-جی ایل عینی زاماندا آنادولونون ایشغال‌دان خلاص اولدوغو گون‌دور...
همین موناسیبتله ایزمیرده جوشقولو مراسیم‌لر تشکیل اولونوب. خالق قورتولوش بایرامینی، قازانیلان تاریخی حربی رشادتی بؤیوک جوشقو ایله قئید ائدیر.
350 مترلیک نهنگ بایراغین دا داشیندیغی "ظفر یوروشو" مراسیمینده ایزمیر ویلایتی‌نین رسمی شخص‌لری، قوموتانلار، یئرلی توپلوم نماینده‌لری ایشتیراک ائدیب‌لر.
ایزمیرین دوشمن‌دن آزاد اولونماسی‌نین 97-جی ایلدؤنومونو قئید ائتمه تدبیرلری چرچیوه‌سینده سولوتورک و "تورک اولدوزلاری"نین نوماییش اوچوشو دا اولا‌جاق.
آخشام دا جمهوریت میدانیندان گوندوغدو میدانینا فنر یوروشو کئچیریله‌جک.
قئید ائدک کی، تورکیه دؤولتی‌نین بانیسی مصطفی کمال پاشانین قوموتالیغی و سیاسی لیدرلیگی ایله 1922-جی ایل آوقوستون 26-دا باش‌لانان بویوک هوجوم حرکاتی سایه‌سینده سپتامبرین 9-دا ایزمیر بؤلگه‌سی یونان ایشغالچی قوه‌لرین‌دن آزاد اولونوب. یونان حربی بیرلشمه‌لری طرفین‌دن 1919-جو ایل می ین 15-ده ایشغال ائدیلن ایزمیر 3 ایل عرضینده بؤیوک داغینتییا و معنوی تجاوزه معروض قالیب. قورتولوش ساواشیندا ایزمیر چوخ سایدا شهید وئریب.
